Erîs (mîtolojî)
Erîs (yewnanî: Έρις) di mîtolojiya yewnanî de xwedawenda xesûdî, nekêşî û hevrikiyê bû. Keça Nîksê, di hin çavkaniyan de jî xwişka Arêsê bû. Homêr di Îlyadayê de derheqê wê de dibêje ew keça Zeusî ye jî û dîsa dibêje di heman demê de xwişka Aresî ye. Ew jî dike ku Erîs keça Hêrayê ye. Lê li gor Teogonîaya Hesîodosî ew keça dawiya yên Nîksê bû. Nîks ji bo kû hemû neqenciya temsîl bike yekî aniye dinê. Sembola wê sêva zêr e. Û karê xerab ku kerba rikheviye dike, Jibîrkirin û birçîbûn, êşên hêsir, şer û pevçûn, kuştin, kuştina mirovan, pevçûn û derew û çîrok û nakokî û sond, ku herî zêde xemgîniyê tîne serê mirovan, kesek derewîn sond bixwe û rastiya wê jî dîsa bizanibe. Piranî di nav qada şer de rijandina xwînê hez dikir û di bû sedemê şer û wisa jî dihat teswîr kirin. Ji ber ku keseyîtekî ne qenc bû wê gazî nekirin daweta Pêleûs û yên Tetîsê. Ew jî xwest ku rikhevî bibe sêvekê zêr şande dawetê ser da nivîsand "yên herî xweşik re" ew jî neyartiyek di nav Afrodîtê, Hêra, Atênêyê. Ew her sê jî digotin yên xweşik ez im û sêv ji min ra hatiye şandin. Di dawiyê de ew dibe sedema Şerê Troyayê.